
Hirdetmény partnerségi egyeztetésről

Csehimindszent Község Önkormányzatának Képviselő-testülete Csehimindszent község Szabályozási Tervének jóváhagyásáról, valamint a Helyi Építési Szabályzatáról szóló 10/2006. (VIII.1.) önkormányzati rendeletének módosítására  – Csehimindszent 214/2 és 218 hrsz-ú ingatlanok övezeti jelének meghatározására egyszerűsített eljárásban – irányuló településfejlesztési döntést a 22/2026. (V.12.) számú határozattal elfogadta.

Csehimindszent Község Önkormányzata a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 56/A. § (3) bekezdése, valamint  a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 16/2017. (XII.21.) önkormányzati rendeletben foglaltak szerint a módosításhoz készített tervdokumentációt
partnerségi véleményezésre bocsátja.

A kapcsolódó dokumentáció teljes terjedelemben megtekinthető a www.csehimindszent.hu honlapon, illetve papíralapú dokumentumként  ügyfélfogadási időben megtekinthető a Kámi Közös Önkormányzati Hivatal Csehimindszenti Kirendeltségén 9834 Csehimindszent, Fő u 43. szám alatt.

A módosítási eljárás során a partnerek javaslatot, észrevételt tehetnek, valamint véleményt nyilváníthatnak.

A közzétett településrendezési eszközök és módosítási javaslattal kapcsolatos javaslatokat, véleményeket 2026. június 08-és június 22.(hétfő) 16:00 óráig lehet az önkormányzat felé eljuttatni az alábbi módokon:
· postai úton vagy személyesen a Csehimindszent Község Önkormányzatának címezve a 9834 Csehimindszent, Fő u. 43. címére való megküldéssel,
· elektronikus levélben történő megküldéssel a polhiv.csehimindszent@z-net.hu e-mail címre,
· az Önkormányzat hivatali kapujára /CSMSZTONK/.
· ETÉR felületen keresztül.

A lakossági fórum 2026. június 17-én 14:00 órakor kerül megtartásra, majd az azt követő 5 napon belül írásos vélemény még benyújtható.

Az eljárás során a személyes adatok kezelése az Európai Parlament és a Tanács (EU) 2016/679 Rendelete (GDPR), valamint az információs önrendelkezési jogról és az információszabadságról szóló 2011. évi CXII. törvény rendelkezéseinek figyelembevételével történik.
 
 Együttműködésüket előre is köszönöm.    

Csehimindszent, 2026. június 04.


                                                                                 Simonné Kovács Irén sk.
                                                                                      polgármester


